**JAVASLAT**

**2018-2019. évi Magyar Curling Összetett Verseny**

**kiírás alábbi pontjainak módosítására**

**2.1.a.** **Kiemelt versenyek**: Az EJCC verseny már megszűnt. Helyette a WJBCC van.

**2.3. Pontleosztás a csapaton belül:** Az egyes versenyeken a csapatokban eltérő számú (4-6) játékost szabad nevezni. A jelenlegi rendszer szerint a csapat a 100 %-ot kapja, a játékosoknak pedig

4 fő esetén 4\*25% = 100%,

 5 fő esetén 4\*25%+12,5% = 112,5%,

 6 fő esetén 4\*25%+2\*12,5% = 125% kerül leosztásra.

**Jelenleg előre, a nevezéskor kell eldönteni, hogy ki a tartalék**.

**Javaslom**, hogy a torna után lehessen eldönteni, hiszen alakulhat úgy, hogy a tartalék mindegyik meccsen játszani fog, a jelenlegi rendszerben mégis csak fele pontszámot kap.

Ez nincs arányban a teljesítményével. Így a tartalék az lenne, aki a legkevesebb mérkőzésen játszott. (Egyenlő mérkőzésszám esetén pedig az eredetileg tartaléknak nevezett játékos.)

**Pontleosztás a pároson belül:** A páros tagjai jelenleg 25%-ot kapnak fejenként, jóllehet a verseny súlyozásánál is csak a két tag pontját vesszük figyelembe.

A tavaly decemberi verseny 323 pontos volt. Az első helyezett páros tagjai 29-29 pontot kaptak.

**Javaslom**, hogy a párosnak is a megszerzett pontok 100 %-a legyen elosztva, azaz fejenként 50%-ot kapjanak.

**Pontleosztás egyéni versenyen:** A versenyzők jelenleg 25%-ot kapnak.

A legutóbbi torna pontértéke 64, illetve 80 volt. Azért ilyen alacsony, mert a lebonyolítás módjának súlya 20 %. Az első helyezett 5,8-, illetve 7,2 pontot kapott.

**Javaslom**, hogy kapják meg a 100 %-ot.

**3.2.c. Torna erőssége:** A szöveg jelenleg nem egyértelmű.

Az alábbi szöveget **javaslom**:

 „Külföldön rendezett, nem kiemelt versenyek esetében a torna erőssége az alábbiak szerint kerül meghatározásra: a torna erőssége egyenlő a résztvevő csapatok súlyának (a nemzet WCF élő pontszáma osztva az összes nemzet WCF élő pontszámával) összegével, de maximum 100%-kal.”

A számolás jelenleg is ennek megfelelően történik.